Vought Rising

Vought Rising (בתרגום חופשי לעברית: עלייתה של ווט) היא סדרת גיבורי-על סאטירית אמריקאית, שעתידה לעלות לשידור בשירות הזרמת המדיה "פריים וידאו". הסדרה נוצרה על ידי  ומשמשת כפריקוול לסדרת הטלוויזיה "הבנים", המבוססת על קומיקס באותו שם מאת גארת' אניס ודריק רוברטסון. בתפקידים הראשיים מככבים ג'נסן אקלס ואיה קאש, שישובו לגלם את דמויותיהם – סולג'ר בוי וסטורמפרונט, בהתאמה. סדרה זו היא החמישית בזיכיון "הבנים".

 רקע עלילתי 
עלילת הסדרה מתמקדת בתעלומת רצח מעוותת המתרחשת בשנות ה-50 של המאה ה-20, ועוסקת במקביל בראשית דרכה של תאגיד "ווט", מעלליו הראשונים של סולג'ר בוי, ומזימותיה השטניות של סטורמפרונט.

 צוות השחקנים 
 שחקנים ראשיים 
 ג'נסן אקלס – בן / סולג'ר בוי
 איה קאש – קלרה ריזינגר / סטורמפרונט
 מייסון דיי – בומבסייט
 אליזבת פוזי – פרייבט אנג'ל
 ויל הוכמן – טורפדו
 ג'ורדן מירי
 ניקולו פאסטי
 ריקי סטפיירי
 בריאן ג'יי סמית'
 קיקי ליין
 שחקנים משניים 
 ססילי סטרונג
 מארק פלגרינו
 אריק ג'ונסון
 אנני שאפרו
 רפאל סאברג'
 רומי שרייבר
 אהרון דאגלס
 דייוויד היולט

 הפקה 
 פיתוח 
פיתוחה של הסדרה הוכרזה לראשונה במהלך כנס קומיק-קון, סן דייגו בשנת 2024. צוות המפיקים בפועל כולל את פול גרלונג, אריק קריפקי, סת' רוגן, אוון גולדברג, ג'יימס ויבר, ניל ה. מוריץ, אורי מרמור, פבון שטי, קן לוין, ג'ייסון נטר, גארת אניס, דריק רוברטסון, מיכאלה סטאר, ג'נסן אקלס ואיה קאש. גרלונג משמש גם כשואו ראנר של הסדרה. חברות ההפקה המעורבות בפרויקט הן "Sony Pictures Television", "אולפני אמזון, "Kripke Enterprises", "Point Grey Pictures" ו-"Original Film".

קריפקי ציין כי בעונות עתידיות ייתכן שיופיעו דמויות מסדרות נוספות ביקום הזיכיון.
 כתיבה 
קריפקי הסביר כי הדמויות העל-אנושיות בסדרה הן חיילים לשעבר המועסקים כעת במגזר הפרטי, שהופך ל"מוחצן יותר" משום ש"מדובר בתצוגת ראווה". לדבריו, "המשמעת הצבאית" שעמם באו החיילים מתפתחת בהדרגה ל"צרכנות", וכי מטרת הסדרה היא "להראות את התהליך שבו הם משתנים בדרך הזו".

ג'נסן אקלס סיפר בראיון ל"וראייטי" על ההבדלים בין דמותו של סולג'ר בוי כפי שהיא מוצגת בסדרה החדשה לבין הופעתו בסדרת-האם. לדבריו, על אף שמדובר באותו אדם,  אקלס הוסיף כי העבודה על הסדרה מאפשרת לדמות להציג את "ההתמודדות עם הקשיים שעיצבו אותו לאדם שהוא הפך להיות."

 ליהוק 
לצד ההכרזה על פיתוח הסדרה, אושר כי ג'נסן אקלס ואיה קאש ישובו לגלם את דמויותיהם של סולג'ר בוי וסטורמפרונט. במרץ 2025 נמסר על ליהוקם של אליזבת פוזי וויל הוכמן לצוות השחקנים הראשי. באוגוסט 2025 לוהקו ג'ורדן מירי, ניקולו פסטי, ריקי סטפיירי, בריאן ג'יי סמית, מייסון דיי וקיקי ליין לצוות השחקנים הראשי, כאשר דיי ישוב לגלם את דמותו של בומבסייט מסדרת-האם, בדומה לאקלס וקאש.

באוקטובר 2025 נמסר על ליהוקם של ססילי סטרונג, מארק פלגרינו, אריק ג'ונסון, אנני שאפרו, רפאל סאברג', רומי שרייבר, אהרון דאגלס ודייוויד היולט לצוות השחקנים המשני.
 עיצוב 
המדים של גיבורי-העל בסדרה מבוססים על עיצובי מדים צבאיים השואבים השראה מהופעות הבידור של ארגון "", המספק מופעים ובידור חי לחיילים האמריקאים. מעצבת התלבושות של הסדרה היא לורה ג'ין שאנון.
 צילומים 
צילומי הסדרה החלו ב-17 באוגוסט 2025, ועתידים להימשך עד לדצמבר 2025.

 הפצה 
הסדרה עתידה לעלות לשידור בשירות "פריים וידאו".

 קישורי קולנוע 

 הערות שוליים 

קטגוריה:סדרות טלוויזיה המבוססות על קומיקס
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:סדרות טלוויזיה מקוריות של אמזון
קטגוריה:סדרות ספין-אוף אמריקאיות
קטגוריה:סדרות פריקוול